Per Møller blev i weekenden valgt som formand for Business Danmarks A-kasse.

Formand fra Storvorde Per Møller bosiddende i Storvorde er valgt som ny frontfigur for Business Danmarks A-kasse efter kampvalg. Han afløser Flemming Kühlmann Hansen, der efter seks år på posten fratrådte af personlige årsager ved et ekstraordinært delegeretmøde i weekenden. Konkurrencedygtigt kontingent 49-årige Per Møller vandt formandsvalget foran Inge Birkelund, som begge tidligere har siddet i a-kassens hovedbestyrelse i 6 år. I sin valgtale fremhævede han især at ville arbejde for en mere konkurrencedygtig pris på a-kassekontingentet. Kontormaskinemekaniker Per Møller er udlært kontormaskinemekaniker og har siden 1990 arbejdet med salg af kontormaskiner hos NCT. Tidligere tillidshverv Han blev valgt til lokalbestyrelsen i Nordjylland i 1999, hvor han blev formand i 2006 og fik sæde i fagforeningens hovedbestyrelse. Samme år blev han formand for foreningens ansættelsespolitiske udvalg. Fra 2002-2008 sad han i a-kassens hovedbestyrelse. Afstår andre poster Ifølge en gentleman agreement i Business Danmark betyder valget som a-kasseformand, at posten som lokalformand og formandsposten i ansættelsespolitisk udvalg afstås.